钦定古今图书集成/理学汇编/字学典/第108卷 > 苏舜元
## 钦定古今图书集成/理学汇编/字学典/第108卷 > 苏舜元

按《宋史苏舜钦传》：“舜钦兄舜元，字才翁，为人精悍任
气节，为歌诗亦豪健，尤善草书，舜钦不能及。官至尚
书度支员外郎、三司度支判官。”

按《蔡忠惠公集》，“才翁善草隶，藏书数千卷，皆手自仇
校。”

按《明道杂志》：“才翁书字，清劲老健，实过子美。”

按《后村集》：二苏草圣，独步本朝。裕陵绝重才翁书，得
子美书辄弃去。书家谓才翁笔简，惟简故妙。